ידידי 
אל תברח, אל תברח נחליאלי; אל תפחד, אל תפחד דוכיפת; שחף צח אנא קרב וספר לי; על כוכב חלומי שאבד; חופמי מבוהל אל תודה לי; הלבנית הקטנה כסופת-גב; השלדג הגמד כבר קורא לי; הפרפוּר העקוד נעלב; והחוף הסלעי מזמר לו; על רוחות כוכבים ועל סתיו; והים מצטרף ואומר לו:; "מה יפוּ אופקים וּמרחב!"; וספינה מזגזגת הימה; ומפרש לה מבהיק באדום; צח קצפה הרושם לי אי- שמה:; "חיוכך הוא אורו של היום!"; ושמיים גבוהים, לתפארת; והשחף נוסק אל הרום; על מצחה של חמה, דק כסרט; נזר-עב ועליו, יהלום; בז, דומם, באויר מרחף לו; צוק מופז, מחייך בחלום; נחליאלי אי-שם משרקרק לו; ואתה, דוכיפת, בוא, שלום!; 